ananddey/assamese-wiki-corpus huggingface dataset:
নিৰোদ কুমাৰ বৰুৱা

ড° নিৰোদ কুমাৰ বৰুৱা এগৰাকী অসমীয়া ইতিহাসবিদ। বিগত শতিকাৰ তথা গোপীনাথ বৰদলৈৰ সময়ৰ অসমৰ ইতিহাস অধ্যয়নৰ ক্ষেত্ৰত তেখেত এজন লেখত ল’বলগীয়া ব্যক্তি। ১৯৩৬ চনত অসমৰ নগাঁৱত জন্মগ্ৰহণ কৰা বৰুৱাই কটন কলেজ আৰু বেনাৰস হিন্দু বিশ্ব বিদ্যালয়ত অধ্যয়ন কৰিছিল। তাৰ পিছত তেখেতে ‘লণ্ডন’ আৰু ‘বন’ বিশ্ববিদ্যালয়ৰ পৰা দুবাৰকৈ পি. এইচ. ডি. সম্পূৰ্ণ কৰি জাৰ্মানীত নিগাজিকৈ বাস কৰিবলৈ লয়।

উদ্ধৃতিসমূহ

বৰদলৈ দিনলেখা (১ম খণ্ড)

বৰদলৈৰ বিশ্বাস আছিল অটল। "সাধাৰণ মানুহ এজনৰ ত্যাগ,দেশপ্ৰেম আৰু মহত্ব ঈশ্বৰৰ ইচ্ছাতেই যে সম্ভৱ হয়" সেই বিষয়ে বৰদলৈৰ ধাৰণা বদ্ধমূল। ইয়াক প্ৰচাৰ কৰিবৰ কাৰণে কাৰাগাৰত থাকোঁতে তেওঁ আনকি এখন উপন্যাস লিখিবলৈকো পাঙিছিল। বন্দীশালত প্ৰতিদিনে ঈশ্বৰ-উপাসনা আৰু প্ৰাৰ্থনাত বহাৰ উপৰিও গীতা, উপনিষদ, কোৰাণ, বাইবেলৰ পাঠ আৰু সেইবোৰৰ চৰ্চা-আলোচনাত তেওঁ সততে নিমগ্ন হৈছিল।
অসহযোগ আন্দোলনৰ প্ৰাৰম্ভতে ১৯২১ চনত বৰদলৈদেৱৰ ৬ মাহ মাথোন ফাটেক হয়। সেই সময়ত তেখেতৰ বন্দী জীৱনৰ কথা অতি সংক্ষেপে কোৱা হৈছে। তেতিয়াৰ জেল-জীৱন অতিশয় কঠোৰ আছিল। কিন্তু মহাত্মা গান্ধীৰ সাময়িক উপদেশ পালন কৰি ঠিক সময়মতেই তেখেতে জেল-জীৱন হাঁহিমুখে যাপন কৰিছিল। সেইবাৰো তেখেতৰ বিনাশ্ৰম কাৰাদণ্ড থকাত নিজৰ অভ্যাস অনুসৰি সূতা কাটিবলৈ দিছিল। তেখেতে তেতিয়া বহুতো কিতাপ পঢ়িবৰ সুবিধাও পাইছিল ; অৱশ্যে জেলৰ নিয়ম মতে গৱৰ্ণমেণ্টে বাছি দিয়া কিতাপহে পঢ়িবৰ অধিকাৰ আছিল। তেতিয়াৰ দিনৰ খুব নিৰূপিত সংখ্যক খবৰৰ কাগজহে পঢ়িবলৈ দিছিল অৰ্থাৎ জাতীয়তা ভাবাপন্ন কাগজ জেলৰ ভিতৰলৈ যাব নিদিছিল।
বন্দীশালত সোমোৱাৰ অলপ দিন পিছৰ পৰাই বৰদলৈদেৱে মাছ-মাংস খাবলৈ এৰি সম্পূৰ্ণ নিৰামিষ আহাৰ কৰি চাবলৈ ইচ্ছা কৰিছিল। কিন্তু লগৰীয়া বন্ধুসকলে কেনেবাকৈ স্বাস্থ্য বেয়া হ'ব বুলি মানা কৰি আছিল আৰু তেখেতেও সেই কথা মানি আহিছিল। এতিয়া আন এজন লগৰীয়া পাই ২ জানুৱাৰী তাৰিখৰ পৰা সম্পূৰ্ণ নিৰামিষ আহাৰ কৰিবলৈ ল'লে। পিছৰ ডায়েৰীৰ পৰা দেখা যায় যে তাৰ বাবে তেখেতৰ অলপো স্বাস্থ্য বেয়া হোৱা নাছিল। বৰং ইচ্ছা অনুযায়ী চলিব পাৰি ভালেই পাইছিল। এইবাৰৰ বন্দী-জীৱনত তেখেতে আকৌ মাছ-মাংস খোৱাৰ উল্লেখ পোৱা নাযায়।
বন্দী অৱস্থাত থাকোঁতে বৰদলৈদেৱে যিবোৰ কিতাপ পঢ়িছিল সেই সকলোবোৰৰে সাৰ কথাকেইটা টোকাত তুলি গৈছিল। এই অভ্যাসৰ দ্বাৰা যে লব্ধ জ্ঞান আৰু দৃঢ়ভাৱে মনত স্থাপিত হয় তাত অলপো সন্দেহ নাই।
আমাৰ প্ৰদেশত বিয়াল্লিছৰ আন্দোলনৰ প্ৰথম নিৰাপত্তা বন্দী হ'ল স্বৰ্গীয় বৰদলৈ ডাঙৰীয়া আৰু শ্ৰীসিদ্ধিনাথ শৰ্মা। বোম্বাইত নিখিল ভাৰত কংগ্ৰেছ কমিটীৰ অধিবেশনত যোগ দি ঘূৰি আহি আমাৰ প্ৰদেশত সোমোৱা মাত্ৰকে ধুবুৰীত ১২ আগষ্টতে *তেওঁলোক দুজনক বন্দী কৰে আৰু দুয়োকে যোৰহাট জেললৈ চালান দিয়ে আৰু তাতে নিৰাপত্তা বন্দীৰূপে ৰাখে।এইবাৰ যোৰহাট জেললৈ অসমৰ মুখিয়াল কংগ্ৰেছ কৰ্মী সকলোকে নিছিল। বৰদলৈ দেৱ আৰু মৌঃ ফকৰুদ্দিন আলি চাহাব এটা ঘৰত। আন এটা ঘৰত আন ১১ জন, সুকীয়া ঘৰত গড়মূৰৰ ডেকা অধিকাৰী গোস্বামী। এসময়ত আমাৰ ৰাজনৈতিক বন্দীৰ সংখ্যা প্ৰায় সাতশৰ ওপৰ পাইছিলগৈ । গতিকে এইবাৰ জেলৰ অৱস্থা অতি বেয়া হৈছিল বুলিব লাগে। অতবোৰ বন্দীক নিয়ম মতে খোৱা, ল'বলৈ কাপোৰ, শুবলৈ কম্বল, খোৱা বাচন-বৰ্তন দিবলৈ বহুত কষ্ট হৈছিল। পোনতে ৫/৬ শ কয়েদীৰ কাৰণে কলগছৰ দোঙ্গা সাজি কিমান খুৱাব ! গতিকে জেইল কৰ্তীপক্ষই নিয়মিত ৰূপে খাবলৈ-ল'বলৈ দিব নোৱাৰাত আমাৰ কৰ্মীসকলে আনকি অনশন পৰ্যন্ত কৰিবলগীয়া হৈছিল।

তথ্যসূত্ৰ

শ্ৰেণী:অসমৰ ব্যক্তি
শ্ৰেণী:ইতিহাসবিদ
শ্ৰেণী:জীৱিত ব্যক্তি
বাৰবাৰিকা প্ৰহাৰ

বাৰবাৰিকা প্ৰহাৰ এনে এক যুদ্ধশৈলী য'ত নিৰ্দিষ্ট সামৰিক শত্ৰু বা শত্ৰুপক্ষৰ নিৰ্দিষ্ট স্থানক লক্ষ্য কৰি লোৱা হয় আৰু সেই নিৰ্দিষ্ট কৰি লোৱা শত্ৰু বা স্থানতেই সুক্ষ্মভাৱে মোক্ষম আঘাত হনা হয় যাতে সেই লক্ষ্যৰ কাষৰীয়া আন কোনো অসামৰিক বস্তু বা  নাগৰিক এনে আক্ৰমণৰ কবলত নপৰে। বাৰবাৰিকা প্ৰহাৰ সাধাৰণতে দ্ৰুতগতিত কৰা হয় । যুঁজাৰু বিমান , ক্ষেপণাস্ত্ৰ অথবা উৎকৃষ্ট-প্ৰশিক্ষণপ্ৰাপ্ত যুঁজাৰুৰ দ্বাৰা এনে প্ৰহাৰ কৰা হয় যাতে দ্ৰুতগতিত কাম সমাধা হয়। এনে প্ৰহাৰে আক্ৰমণকাৰীক নিৰীহ ধন-জনৰ হানি কৰাৰ অপবাদৰ পৰা মুক্ত কৰি নৈতিক-উচ্চভূমিত অৱস্থান কৰাত সহায় কৰে। 

বাৰবাৰিকা

স্কন্দপুৰাণৰ মতে বাৰবাৰিকা (Barbarika) ঘটোৎকচ আৰু অহিলাৱতীৰ পুত্ৰ আছিল। শিৱই তেওঁক তিনিপাট শৰ দিছিল। এই শৰ তিনিপাটৰ এক বিশেষ ক্ষমতা আছিল। প্ৰথমপাট শৰে যিসকল শত্ৰু বা যিবোৰ বস্তু ধংস কৰিব বিচৰা হয় সেইখিনিক বিচাৰি চিনাক্ত কৰি নিৰ্দিষ্টকৈ চিহ্নিত কৰিব, দ্বিতীয়পাট শৰে যিসকল বা যিবোৰ বস্তু ৰক্ষা কৰিব বিচৰা হয় সেইখিনিক নিৰ্দিষ্টকৈ চিনাক্ত কৰি চিহ্নিত কৰিব আৰু তৃতীয়পাট শৰে চিহ্নিত কৰা শত্ৰু বা ধংস কৰিব বিচৰা বস্তুবোৰ নিমিষতে নিঃশেষ কৰি তুণলৈ উভতি আহিব। বাৰবাৰিকাই কুৰুক্ষেত্ৰ যুদ্ধত কাৰো পক্ষ লোৱা নাছিল। বাৰবাৰিকাৰ এক পণ আছিল যে যি পক্ষয়েই যুদ্ধত পৰাজিত হোৱাৰ উপক্ৰম হয় তেওঁ সেই পক্ষতে যোগদান কৰিব। বাৰবাৰিকাৰ তিনিপাট শৰ আমোঘ অস্ত্ৰ আছিল যি কেতিয়াও নিস্ফল নহ’ব। শ্ৰীকৃষ্ণই এই কথাৰ প্ৰমাণ স্বয়ং পাইছিল আৰু বুজিব পাৰিছিল যে বাৰবাৰিকাৰ উপস্থিতিত পাণ্ডৱ বা কৌৰৱ কাৰোৱেই বিজয় সম্ভৱ নহয়। সেয়ে শ্ৰীকৃষ্ণই বাৰবাৰিকাক কুৰুক্ষেত্ৰ যুদ্ধৰ পৰা কৌশলৰে আতঁৰাই ৰাখিছিল।

তথ্য সংগ্ৰহ

শ্ৰেণী:সামৰিক পৰিভাষা
শ্ৰেণী:সামৰিক প্ৰযুক্তি
শ্ৰেণী:সামৰিক
পূজা শৰ্মা

পূজা শৰ্মা এগৰাকী ভাৰতীয় টেলিভিচনৰ অভিনেত্ৰী আৰু মডেল যিয়ে ষ্টাৰপ্লাছৰ 'মহাভাৰত'ত দ্ৰৌপদীৰ চৰিত্ৰত আৰু কালাৰ্চ টিভিৰ 'মহাকালী - অন্ত হী আৰম্ভ হ্যে'ত মহাকালী/পাৰ্ৱতীৰ চৰিত্ৰত অভিনয়ৰ বাবে জনাজাত।

কৰ্মজীৱন

সমাৰোহ

শৰ্মাই ফেমিনা মিচ ইণ্ডিয়া ২০০৬ সংস্কৰণৰ শীৰ্ষ ১০ ফাইনালিষ্টৰ ভিতৰৰ এগৰাকী আছিল। তেওঁ সমাৰোহত ‘মিচ বিউটিফুল হেয়াৰ্‌’ উপশিৰোনামো লাভ কৰিছিল।

টেলিভিচন

শৰ্মাই তেওঁৰ কলেজীয়া দিনবোৰত দূৰদৰ্শন আৰু জুম টিভিৰ এটি ক্ৰীড়া-ভিত্তিক ট’ক শ্ব’ত আঁতধৰোঁতা (anchor) হিচাপে কাম কৰিছিল। ২০১২ চনত ষ্টাৰ প্লাচৰ 'তেৰী মেৰী লাভ ষ্ট’ৰিজ'ৰ জৰিয়তে তেওঁ অভিনয় জীৱনৰ পাতনি মেলিছিল, য’ত তেওঁ এটি খণ্ডত চিয়া বেহলৰ চৰিত্ৰত অভিনয় কৰিছিল। ২০১৩ চনত, তেওঁ ষ্টাৰ প্লাচৰ 'মহাভাৰত'ত দ্ৰৌপদীৰ চৰিত্ৰত অভিনয় কৰিছিল। শ্ব’টো সমালোচনামূলক আৰু বাণিজ্যিকভাৱে সফল হৈছিল। শ্ব’ত তেওঁ অভিনয় বাবে বহু প্ৰশংসিত হৈছিল আৰু তেওঁ ব্যাপক খ্যাতি আৰু জনপ্ৰিয়তা অৰ্জন কৰিছিল। শ্ব’টো ২০১৪ চনৰ আগষ্টত শেষ হৈছিল। ২০১৪ চনৰ শেষৰ পিনে, তেওঁক বিগ মেজিকৰ ব্যংগাত্মক শ্ব’ ‘আজব গজব ঘৰ জামাই’ত লক্ষ্মীৰ ভূমিকাত দেখা গৈছিল। ২০১৫ চনত, তেওঁক ষ্টাৰ প্লাচৰ 'দোষ্টি... ইয়াৰিয়ান... মনমাৰজিয়া'ত কেমিঅ’ এপিয়াৰেঞ্চ হিচাপে দেখা গৈছিল।

টেলিভিচনত আঢ়ৈ বছৰ অনুপস্থিতিৰ পিছত, ২০১৭ চনত শৰ্মাক কালাৰ্চ টিভিৰ 'মহাকালী - অন্ত হী আৰম্ভ হ্যে'ত মহাকালী/পাৰ্ৱতীৰ ভূমিকাত অভিনয় কৰা দেখা গৈছে। অনুষ্ঠানটো 'মহাভাৰত'ৰ দৰে সফল নহ’ল যদিও দৰ্শকসকলোৰ মাজত জনপ্ৰিয় হৈছিল। ২০১৮ আৰু ২০১৯ চনত তেওঁ এটি শ্ব’ত কণ্ঠ নিগৰাইছিল আৰু তিনিটা শ্ব’ত তেওঁ বৰ্ণনা (narrated) কৰিছে।

মিডিয়া

শৰ্মাই ইণ্ডিয়ান টেলিভিচন ২০১৭ৰ "টাইমচ্‌ অফ ইণ্ডিয়া"ত Top 20 Most Desirable Women ৰ তালিকাত ১৭ নম্বৰত আছিল।

টেলিভিচন

চন
ধাৰাবাহিক
চৰিত্ৰ
চেনেল
টোকা
২০১১
দেৱ কী দেৱ... মহাদেৱ
সৰস্বতী
লাইফ অকে

২০১২
তেৰী মেৰী লাভ ষ্ট’ৰিজ
চিয়া বেহল
ষ্টাৰপ্লাছ

২০১৩– ২০১৪
মহাভাৰত
দ্ৰৌপদী
মুখ্য চৰিত্ৰ
২০১৪
আজব গজব ঘৰ জামাই
লক্ষ্মী
বিগ মেজিক
কেমিঅ’
২০১৫
দোষ্টি... ইয়াৰিয়ান... মনমাৰজিয়া
পূজা
ষ্টাৰপ্লাছ
কেমিঅ’
২০১৭– ২০১৮
মহাকালী - অন্ত হী আৰম্ভ হ্যে
মহাকালী / পাৰ্ৱতী
কালাৰ্চ টিভি
মুখ্য চৰিত্ৰ
২০১৮
কৰ্মফল দাতা সানী
মহাকালী
কেমিঅ’ এপিয়াৰেঞ্চ
২০১৯
টিভি কা দাম- ইণ্ডিয়া টিভিচ মেগা কনক্লেভ
নিজে
ইণ্ডিয়া টিভি
Panelist for mythological serials and its importance

কণ্ঠশিল্পী হিচাপে
চন ধাৰাবাহিক চৰিত্ৰ চেনেল টোকা
২০১৮
পুৰুষ
ৰিভাৰ ঝেলাম
চনী এণ্টাৰটেইনমেণ্ট টেলিভিচন
নেৰেট’ৰ
২০১৮
চন্দ্ৰগুপ্ত মৌৰ্য
ৰিভাৰ ঝেলাম
নেৰেট’ৰ
২০১৮
ৰাধাকৃষ্ণ
যোগমায়া
ষ্টাৰ ভাৰত
ভইচ অভাৰ
২০১৯
ৰাম চিয়া কে লৱ কুশ
ৰিভাৰ চাৰায়ু
কালাৰ্চ টিভি
নেৰেট’ৰ

তথ্য সংগ্ৰহ

বাহ্যিক সংযোগ

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেত্ৰী
জেচি ৰান্ধৱা

জেচি ৰান্ধৱা (ইংৰাজী: Jesse Randhawa; জন্ম: ১১ আগষ্ট ১৯৭৫) এগৰাকী ভাৰতীয় মডেল আৰু অভিনেত্ৰী। তেওঁ ফিয়েৰ ফেক্টৰ: খতৰন কে খিলাড়ী ২ত এগৰাকী প্ৰতিযোগী আছিল আৰু তাত তেওঁ প্ৰথম ৰানাৰ্ছ-আপ হিচাপে বিবেচিত হৈছিল।

প্ৰাৰম্ভিক জীৱন

মেহেৰ আৰু নৰিন্দৰ সিং ৰান্ধৱাৰ জীয়ৰী জচমীত কৌৰ ৰান্ধৱা ওৰফে জেচি ৰান্ধৱাৰ জন্ম ১৯৭৫ চনৰ ১১ আগষ্টত জয়পুৰত হৈছিল। তেওঁ মূলতঃ জয়পুৰৰে বাসিন্দা।

তেওঁৰ ভগ্নী সাধিকা এগৰাকী জনপ্ৰিয় অভিনেত্ৰী।

কৰ্মজীৱন

ৰান্ধৱা এগৰাকী সফল মডেল আৰু তেওঁ বহুতো ডিজাইনাৰৰ সৈতে কাম কৰিছে। ১৯৯৪ চনত সুস্মিতা সেন আৰু ঐশ্বৰ্য ৰায়ৰ সৈতে তেওঁ ফেমিনা মিছ ইণ্ডিয়া প্ৰতিযোগিতাত অংশগ্ৰহণ কৰিছিল আৰু ফাইনেলত উপনীত হৈছিল। ইয়াৰ উপৰি তেওঁ ফিয়েৰ ফেক্টৰ: খতৰন কে খিলাড়ী ২ত অংশগ্ৰহণ কৰিছিল আৰু তাত তেওঁ প্ৰথম ৰানাৰ্ছ-আপ হিচাপে বিবেচিত হৈছিল।

চলচ্চিত্ৰ কেৰিয়াৰ

প্ৰথমে তেওঁ সঞ্জয় দত্ত আৰু জেকী শ্ৰফ অভিনীত জং নামৰ ছবিখনৰ "কডী তে আনা বলী দী গলী" গীতটোত অভিনয় কৰিছিল। তেওঁ নো স্মকিং ছবিখনত এটা আইটেম নাম্বাৰো কৰিছিল। ২০০৯ চনত ৰান্ধৱাই অনুৰাগ কাশ্যপৰ ছবি গুলালত অভিনয় কৰিছিল, য’ত তেওঁ এগৰাকী যুৱ প্ৰবক্তাৰ চৰিত্ৰ ৰূপায়ণ কৰিছিল।

ব্যক্তিগত জীৱন

ৰান্ধৱাই ইয়াৰ আগতে ফেশ্বন মডেল ইণ্ডাৰ মোহন চুডানৰ সৈতে বিবাহপাশত আবদ্ধ হৈছিল, কিন্তু পিছলৈ তেওঁলোকৰ বিচ্ছেদ হয়। তেওঁ আৰু কৰিঅ’গ্ৰাফাৰ সন্দীপ চোপাৰকাৰে ২০০৪ চনৰপৰা ডেটিং আৰম্ভ কৰিছিল আৰু ২০০৬ চনত ডান্স ইণ্ডিয়া ডান্স গ্ৰেণ্ড ফিনালেত অতিথি শিল্পী হিচাপেও উপস্থিত আছিল।

তথ্যসূত্ৰ

বাহ্যিক সংযোগ

শ্ৰেণী:ভাৰতীয় মডেল
দনু

হিন্দু কিংবদন্তি মতে দনু (সংস্কৃত: दनु) হৈছে দানৱসকলৰ মাতৃ। ঋকবেদতো দনু নামৰ এগৰাকী হিন্দু প্ৰাথমিক দেৱীৰ কথা উল্লেখ কৰা হৈছে। ঋকবেদত দনুক ইন্দ্ৰ বধ কৰা বৃত্ৰ নামৰ এটা পৈশাচিক সৰ্পৰ মাতৃ বুলি কোৱা হৈছে। পৰৱৰ্তী কালত তেওঁক প্ৰজাপতি দক্ষ আৰু তেওঁৰ পত্নী পাঞ্চজানী কন্যা আৰু ঋষি কাশ্যপৰ সহধৰ্মিনী বুলি কোৱা হৈছে। দনুৰ তিনিজন উল্লেখযোগ্য পুত্ৰ হৈছে শুম্ভ, নিশুম্ভ, নমুছি।

নাম

“বৰষুণ” বা “তৰল”ৰ বাবে ব্যৱহাৰ কৰা শব্দ হিচাপে দনু শব্দটো আবেস্তা ভাষাৰ (Avestan) দনু (dānu) অৰ্থাৎ "নদী", আৰু লগতে ডন, ডানুবি, ডিনিপাৰ, ডিনিষ্ট্ৰ আদি নদীৰ নামৰ সৈতে তুলনা কৰা হয়। নেপালত দনু নামৰ এখন নদী আছে। "তৰল" শব্দটো সাধাৰণতে নিৰপেক্ষ, কিন্তু ঋকবেদত ইয়াক স্ত্ৰীবাচক শব্দ হিচাপে ব্যৱহাৰ কৰা দেখা যায়।

তথ্য সংগ্ৰহ

শ্ৰেণী:হিন্দু কিংবদন্তি
শ্ৰেণী:হিন্দু দেৱী
অন্নদা গোহাঁই

অন্নদা গোহাঁই এগৰাকী শিক্ষাবিদ তথা সমাজকৰ্মী আছিল। ১৯২৯ চনৰ ১৫ অক্টোবৰত তেখেতৰ জন্ম হয়। তেখেতে উত্তৰ গুৱাহাটীৰ ওপৰিও‌ চাংসাৰীৰ ত ককাকৰ ঘৰত শৈশৱ পাৰ কৰিছিল। অষ্ট্ৰেলিয়াৰ ইউনিভাৰ্চিটি অফ নিউ চাউথ ৱেলছত তেওঁৰ নামত এটা প্ৰেক্ষাগৃহ নামকৰণ কৰা হৈছে।

তথ্যসূত্ৰ

শ্ৰেণী:সংক্ষিপ্ত জীৱনী
ষ্টেচু অফ লিবাৰ্টি

স্বাধীনতাৰ প্ৰতিমূৰ্তি (Liberty Enlightening the World; ) এটা নিউক্লাসিক শৈলীৰ বৃহৎ মূৰ্তিচিত্ৰ, যি নিউ ইয়ৰ্ক চিটিৰ নিউ ইয়ৰ্ক উপসাগৰৰ ভিতৰত অৱস্থিত লিবাৰ্টি আইলেণ্ডত থকাৰ লগতে আমেৰিকা যুক্তৰাষ্ট্ৰৰ এক গুৰুত্বপূৰ্ণ প্ৰতীক। তামাৰে আবৃত এই প্ৰতিমূৰ্তিটো ফ্ৰান্সৰ জনসাধাৰণৰ পৰা আমেৰিকা যুক্তৰাষ্ট্ৰলৈ দিয়া এটা উপহাৰ, যাক ফ্ৰেঞ্চ ভাস্কৰ ফ্ৰেদেৰিক অ'গুষ্ট বাৰ্থল্ডিয়ে ডিজাইন কৰিছিল আৰু ইয়াৰ ধাতু কাঠামোখন গুস্তাভ আইফেলয়ে নিৰ্মাণ কৰিছিল। এই প্ৰতিমূৰ্তিটো ১৮৮৬ চনৰ ২৮ অক্টোবৰত উন্মোচিত কৰা হৈছিল।

এই প্ৰতিমূৰ্তিটো এটা স্বাধীনতাৰ ৰোমান দেৱীৰ অনুপ্ৰাণিত, চিৰাচৰিত পোছাক পৰিধান কৰা এজনী মহিলাৰ ৰূপত প্ৰতিষ্ঠিত। তেওঁ নিজৰ সোঁহাতত এখন দিপ্‌ জ্বলা মশাল ধৰি আছে আৰু বাওঁহাতত tabula ansata ধৰণৰ এখন ফলক লৈ আছে, য’ত JULY IV MDCCLXXVI (৪ জুলাই, ১৭৭৬) তাৰিখটো ৰোমান সংখ্যাত খোদিত আছে। এই তাৰিখটো আমেৰিকাৰ স্বাধীনতা ঘোষণাক সূচায়। তেওঁ তেওঁৰ বাঁও ভৰাত এটা ভাঙি পেলোৱা শৃংখল আৰু বেড়ী মচি থৈছে, যিয়ে আমেৰিকাৰ গৃহযুদ্ধৰ পিছত আমেৰিকাত দাসপ্ৰথাৰ অন্তৰ স্মৃতিচিহ্ন হিচাপে বিবেচিত।

এই প্ৰতিমূৰ্তিটো ১৮৬৫ চনত ফ্ৰেঞ্চ ঐতিহাসিক আৰু দাসত্ত্ববিৰোধী আন্দোলনকাৰী এডুৱাৰ্ড দে লাবুলেয়ে প্ৰস্তাব কৰিছিল, যিয়ে যুক্তৰাষ্ট্ৰৰ স্বাধীনতাৰ শতবৰ্ষ (১৮৭৬) উদযাপন, গণতন্ত্ৰৰ অটলতা আৰু দাসত্ত্বৰ পৰা মুক্তিৰ স্মৃতি ৰূপে এটা স্মাৰক প্ৰতিষ্ঠা কৰাৰ কথা ভাবিছিল। কিন্তু ফ্ৰাংকো-প্ৰাছিয়ান যুদ্ধৰ ফলত কাম বিলম্বিত হয় আৰু ১৮৭৫ চনত লাবুলে ফ্ৰান্সৰ জনতাই প্ৰতিমূৰ্তিৰ খৰচ বহন আৰু আমেৰিকাই স্থান আৰু স্তম্ভ নিৰ্মাণৰ দায়িত্ব লোৱাৰ প্ৰস্তাব আগবঢ়ায়।

বাৰ্থল্ডিয়ে প্ৰথমে মূৰ আৰু মশাল থকা বাহু অংশ নিৰ্মাণ কৰিছিল আৰু এই অংশসমূহক বেলেগ বেলেগ আন্তঃৰাষ্ট্ৰীয় প্ৰদৰ্শনীত প্ৰদৰ্শন কৰা হৈছিল। মশালধাৰী বাহুখন ১৮৭৬ চনৰ শতবৰ্ষ প্ৰদৰ্শনীত ফিলাডেলফিয়াত আৰু ১৮৭৬-১৮৮২ চনৰ ভিতৰত ম্যানহেটনৰ মেডিছন স্কুৱাৰ পাৰ্কত প্ৰদৰ্শন কৰা হৈছিল। পুঁজিৰ অভাৱ বিশেষকৈ আমেৰিকাত দেখা যায়। ১৮৮৫ চনত স্তম্ভ নিৰ্মাণ বন্ধ হোৱাৰ উপকণ্ঠত থাকোঁতেই New York World কাকতৰ প্ৰকাশক জ’ছেফ পুলিচাৰয়ে পুঁজিৰ বাবে আহ্বান জনায় আৰু ১,২০,০০০তকৈ অধিক দানকাৰীয়ে এক ডলাৰৰো তলৰ অনুদান আগবঢ়ায়। প্ৰতিমূৰ্তিখন ফ্ৰান্সত নিৰ্মাণ কৰি, খণ্ড খণ্ড ৰূপে আমেৰিকালৈ পঠিয়াই, পূৰ্ণ হৈ থকা স্তম্ভত স্থাপন কৰা হয়।

এই প্ৰতিমূৰ্তিটো লাইটহাউচ ব'ৰ্ডৰ অধীনত ১৯০১ চনলৈকে ৰখা হৈছিল, তাৰপিছত যুদ্ধ বিভাগৰ তত্ত্বাৱধানত আছিল। ১৯৩৩ চনৰ পৰাই ই ৰাষ্ট্ৰীয় উদ্যান সেৱাৰ অধীন স্বাধীনতাৰ প্ৰতিমূৰ্তি ৰাষ্ট্ৰীয় স্মাৰক হিচাপে সংৰক্ষণ কৰা হৈছে। পৰ্যটকৰ বাবে স্তম্ভ আৰু মুকুট অভ্যন্তৰভাগলৈ সীমিতভাৱে প্ৰৱেশ সলভ, যদিও ১৯১৬ চনৰপৰাই মশাল অংশত জনসাধাৰণৰ প্ৰৱেশ নিষিদ্ধ কৰা হৈছে।

উৎস

শ্ৰেণী:কলা
পি কন্নাম্ব

পছুপুলেটি কন্নাম্ব (; ৫ অক্টোবৰ ১৯১১ – ৭ মে’ ১৯৬৮) ভাৰতৰ অন্ধ্ৰপ্ৰদেশৰ এগৰাকী অভিনেত্ৰী, নেপথ্য কণ্ঠশিল্পী আৰু তেলেগু ছবিৰ প্ৰযোজক। ১৯৩০ দশকৰ পৰা ১৯৬০ দশকলৈ তেওঁ ১৭০ খনতকৈও অধিক ছবিত অভিনয় কৰিছিল আৰু তেলেগু আৰু তামিল ভাষাত প্ৰায় ২৫ খন ছবি নিৰ্মাণ কৰিছিল।

কৰ্মজীৱন

১৯১১ চনৰ ৫ অক্টোবৰত কান্নাম্বৰ জন্ম হৈছিল। তেওঁৰ জন্মস্থান নন্দিয়াল জিলাৰ ওৱকু। তেওঁৰ পিতৃ-মাতৃ আছিল লোকম্বা আৰু চৰকাৰী ঠিকাদাৰ এম ভেংকনাৰসাইয়া। কন্নাম্ব তেওঁলোকৰ একমাত্ৰ সন্তান আছিল আৰু এলুৰুত মাতৃৰ ফালৰ পৰা ককাক-আইতাকৰ সৈতে ডাঙৰ-দীঘল হৈছিল। তেওঁ ১৩ বছৰ বয়সৰ পৰাই নাটকত অভিনয় কৰিবলৈ আৰম্ভ কৰে আৰু সতী সাবিত্ৰী, অনসুয়া, চন্দ্ৰমতী আদি বহু চৰিত্ৰত অভিনয় কৰে।

ষ্টাৰ কম্বাইনছৰ হৰিশ্চন্দ্ৰৰ (১৯৩৫) চন্দ্ৰমতী চৰিত্ৰটোৰে তেওঁৰ চলচ্চিত্ৰ জীৱনৰ আৰম্ভণি হৈছিল । প্ৰায় ১৫০ খন ছবিত অভিনয় কৰে আৰু দ্ৰৌপদী বস্ত্ৰপহৰনম, কনকটাৰা, শৰণগধাৰা, গ্ৰুহলক্ষ্মী আৰু চণ্ডিকা ছবিত অভিনয় কৰি প্ৰশংসা পায়। তামিল ছবি কন্নগীত শিৰোনাম চৰিত্ৰত আৰু পালনাটি যুদ্ধমত গোবিন্দৰাজুলা চুব্বা ৰাওৰ বিপৰীতে নয়কুৰালু নাগম্মা চৰিত্ৰত অভিনয় কৰিছিল। তেওঁ অশোক কুমাৰ (১৯৪১) ছবিত আন এজন মহান অভিনেতা ভি নাগইয়াৰ বিপৰীতে কুইনৰ চৰিত্ৰত অভিনয় কৰিছিল।

তথ্য সংগ্ৰহ

বাহ্যিক সংযোগ

শ্ৰেণী:হিন্দী চলচ্চিত্ৰৰ অভিনেত্ৰী
শ্ৰেণী:তামিল চলচ্চিত্ৰৰ অভিনেত্ৰী
শ্ৰেণী:তেলেগু চলচ্চিত্ৰৰ অভিনেত্ৰী
শ্ৰেণী:ভাৰতীয় মঞ্চ অভিনেত্ৰী
অসমৰ পোক-পৰুৱা

অসমত যথেষ্ট পৰিমানে বৰষুন হয়। যাৰ ফলত বন -জংঘল বহুত হোৱা দেখা পোৱা যায়। গতিকে এই ভূখণ্ডত পোক পৰুৱাও আগণন। সকলোৰে পৰিচিত কিছুসংখ্যক পোক পৰুৱা নাম তলত উল্লেখ কৰা হ'ল -
আনপোতনি, আমৰলি, আলহী পৰুৱা, উই, উই চিৰিঙা, উৰহ, ককা, কাকতি ফৰিং, কালিন্দী ভোমোৰা, কুকুৰ মাখি, কুণকুণি মাখি, কুঁজী বিচা, কুম জেলেকুৱা, কুমাৰণি, কেৰেলুৱা, খৰিকা গান্ধী, গগিনী, গান্ধী পোক, গুণগুণি, গোম চেলা, গুৰি পৰুৱা, গুবৰুৱা, চগা, চৰহা, চাম চৰিয়া, চিনাজোন, জেঠী, জেলুক, জেলেকীয়া, কেচু, জোক, টকৌ, টৌকা পৰুৱা, টোপোলাকটা, ডাঁহ ,ঢৰীয়া তামুলী পৰুৱা, তামুলী ফৰিং, তেলেনী পৰুৱা, দিনকণা, পইতাচোৰা, বগা পৰুৱা, বৰ কেৰেলুৱা , বৰ মকৰা, বাঘ মকৰা, বিছা পখিলা, বোন্দাকেচু, ভালুক মকৰা, ভুতুনী মহ, ভেনা মাখি, নজাৰলি, মহ, মাখি, মাটিছেলা, মোৱা পোক, ৰঙা পোক, লেকলৌ পৰুৱা, শুকানি পৰুৱা, শুকানি ফৰিং, শূল পোক, সোন পৰুৱা আদি।

সহায়ক গ্ৰন্থ : আসমীয়া সংস্কৃতিৰ কণিকা

সম্পাদক : ড॰ নাৰায়ণ দাস
ড॰ পৰমানন্দ ৰাজবংশী
থাই ৱিকিপিডিয়া

থাই ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ থাই সংস্কৰণ। ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান টা প্ৰবন্ধ আছে।

পৰিসংখ্যা

চনত থাই ৱিকিপিডিয়াৰ টা প্ৰবন্ধ, গৰাকী সম্পাদক, গৰাকী প্ৰশাসক আৰু টা ফাইল আছে। মুঠ সম্পাদনা সংখ্যা ।

বাহ্যিক সংযোগ

থাই ৱিকিপিডিয়া

তথ্য সংগ্ৰহ

শ্ৰেণী:ৱিকিপিডিয়াসমূহ
শান্তনু ভাগ্যৰাজ

শান্তনু ভাগ্যৰাজ (; ইংৰাজী: Shanthnoo Bhagyaraj) হৈছে এজন উদীয়মান তামিল চলচ্চিত্ৰ অভিনেতা। এওঁৰ জন্ম হয় ১৯৮৬ চনৰ ২৪ আগষ্টত তামিল নাডুৰ চেন্নাইত। এওঁৰ পিতৃ কে ভাগ্যৰাজ এজন তামিল চলচ্চিত্ৰ পৰিচালক আৰু অভিনেতা।

ফিল্মোগ্ৰাফী

বৰ্ষ ছবি চৰিত্ৰ ভাষা টোকা
১৯৯৮ ভেট্টিয়া মদিছু কট্টু সনু তামিল শিশু শিল্পী
২০০৮ সক্কৰকট্টি যুবৰাজ তামিল বিজেতা, ফিল্মফেয়াৰ দাক্ষিণাত্য শ্ৰেষ্ঠ নবাগতবিজেতা, বিজয় বঁটা শ্ৰেষ্ঠ নবাগতবিজেতা, আই টি এফ এ নতুন অভিনেতা বঁটা
২০০৯ এঞ্জেল জ'ন মাৰাডোনা মালায়লম
২০১০ আইৰম ভিলক্কু তামিল
সাৰে নী ইস্তম তেলেগু
সিদ্ধু + ২ ফাৰ্ষ্ট এটেম্ট তামিল
২০১১ সুভৰিল্লঠ চিঠিৰং তামিল
কন্দেইন তামিল

বাহ্যিক সংযোগ

ইণ্টাৰনেট মুভি ডাটাবেছৰ শান্তনু ভাগ্যৰাজৰ প্ৰোফাইল
শান্তনু ভাগ্যৰাজৰ অনুৰাগীৰ ৱেবছাইট

শ্ৰেণী:ভাৰতৰ ব্যক্তি
শ্ৰেণী:ভাৰতীয় অভিনেতা
শ্ৰেণী:কলিউড (তামিল চলচ্চিত্ৰ জগত)
শ্ৰেণী:জীৱিত ব্যক্তি
নাহা মিণ্ট চেয়িদী

নাহা মিণ্ট মহম্মদে লেমিন ঔল্ড চেয়িদী (ইংৰাজী: Naha Mint Mohamed Lemine Ould Seyyidi; জন্ম: ২০ শতিকা – মৃত্যু: ২৪ জুলাই ২০২১) এগৰাকী মৰিটানিয়ান সাংবাদিক আছিল। তেওঁক মৰিটানিয়াৰ সংবাদ মাধ্যমত কাম কৰা প্ৰথমগৰাকী মহিলা হিচাপে গণ্য কৰা হয়।

জীৱনী

চেয়িদীৰ জন্ম হৈছিল মৰিটানিয়াৰ বৌটিলিমিটত। তেওঁ এগৰাকী স্ব-শিক্ষিত ব্যক্তি আছিল আৰু তেওঁৰ কোনো আনুষ্ঠানিক উচ্চ শিক্ষা নাছিল।

তেওঁক মৰিটানিয়াৰ মহিলা সাংবাদিকসকলৰ মাজত আৰু সামগ্ৰিকভাৱে সেই অঞ্চলৰ আৰব মহিলা সাংবাদিকসকলৰ মাজত এগৰাকী অগ্ৰদূত হিচাপে গণ্য কৰা হয়।

তেওঁৰ কনিষ্ঠ ভগ্নী খাদজাও দেশখনৰ এগৰাকী প্ৰাথমিক পৰ্যায়ৰ মহিলা সাংবাদিক আছিল। দুই ভগ্নীয়েই ফৰাচী ভাষাৰ সম্প্ৰচাৰক 'জাৰ্নেল টেলিভিজ এন ফ্ৰান্সেইজ'ৰ হৈ কাম কৰিছিল, অৱশ্যে চেয়িদীয়ে আৰবী ভাষাতো অনুষ্ঠান সম্প্ৰচাৰ কৰিছিল।

১৯৬০ চনৰ পৰা তেওঁ মৰিটানিয়াৰ 'হায়াৰ কাউন্সিল অফ উইমেন'ৰ সদস্য আছিল। ইয়াৰ উপৰিও তেওঁ মৰিটানিয়ান ইউনিয়ন অফ উইমেন ইন মিডিয়াৰ সন্মানীয় সভাপতি আছিল। ২০২০ চনত সংগঠনটোৱে সংবাদ মাধ্যমত মহিলাৰ সমস্যাৰ ওপৰত ভিত্তি কৰি "নাহা মিন্ত চেয়িদী প্ৰতিযোগিতা" আৰম্ভ কৰিছিল।

বঁটা আৰু সন্মান

১৯৬৭ চনত মিচৰৰ ৰাষ্ট্ৰপতি গামাল আবদেল নাছেৰ, টিউনিছিয়াৰ ৰাষ্ট্ৰপতি হাবিব বৰ্গুইবা আৰু সংযুক্ত আৰব আমিৰাতৰ ৰাষ্ট্ৰপতি জায়েদে বিন চুলতান আল নাহিয়ানে চেয়িদীক সন্মানিত কৰিছিল। ১৯৭৭ চনত মৰিটানিয়াৰ স্বাধীনতা উদযাপনৰ অনুষ্ঠানত দেশখনৰ প্ৰথমগৰাকী ৰাষ্ট্ৰপতি মোক্তাৰ ঔল্ড ডাড্ডাই তেওঁক 'ইণ্ডিপেণ্ডেন্স মেডেল' প্ৰদান কৰিছিল।

২০০২ চনত তেওঁ মৰিটানিয়া চৰকাৰৰ পৰা জীৱনজোৰা সাধনা বঁটা লাভ কৰে।

তথ্যসূত্ৰ

বাহ্যিক সংযোগ

শ্ৰেণী:সাংবাদিক
শ্ৰেণী:মহিলা সাংবাদিক
শ্বে লিয়া

শানিচ দিলেইতা মহামেদ (জন্ম: ছেপ্টেম্বৰ ৮, ১৯৯৩), শে লিয়া নামেৰে পৰিচিত, হৈছে এগৰাকী ফ্ৰেঞ্চ-জিব্ৰুটিয়ান সংগীতশিল্পী, যি মণ্ট্ৰিয়েল, কুৱেবেকত স্থায়ীভাৱে বসবাস কৰে। তেওঁ বিশেষকৈ কেইট্ৰানাডাৰ সৈতে সহযোগিতাৰ বাবে পৰিচিত, আৰু তেওঁৰ প্ৰথম একক ইপি ডেঞ্জাৰাছ ২০১৯ পোলাৰিছ সংগীত বঁটাৰ বাবে মনোনীত হৈছিল।

ফ্ৰান্সত জন্মগ্ৰহণ কৰি জিব্ৰুটিত ডাঙৰ হোৱা, লিয়া ২০১২ চনত মণ্ট্ৰিয়েললৈ গৈ কুৱেবেক বিশ্ববিদ্যালয়, মন্ত্ৰিয়েলত যোগাযোগ বিষয়ত অধ্যয়ন কৰিছিল। শে লিয়া Boiler Room-ৰ ২০১৩ চনৰ কেইট্ৰানাডাৰ ছেটত উল্লেখযোগ্যভাৱে নৃত্য কৰিছিল।

লিয়াই ২০১৮ চনত কিছু একক ছিংগল মুক্তি দিয়ে আৰু ২০১৯ চনৰ মে' মাহত ডেঞ্জাৰাছ মুক্তি দিয়ে।

ডিছক'গ্ৰাফী

ইপি

ডেঞ্জাৰাছ (২০১৯)
চ'লাৰিছ (২০২০)

এলবাম

FACETS (২০২৩)

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:গায়িকা
বজালী বিধানসভা সমষ্টি

বজালী বিধানসভা সমষ্টি অসম বিধানসভাৰ ১২৬টা বিধানসভা সমষ্টিৰ ভিতৰত অন্যতম বিধানসভা সমষ্টি। ২০২৩ চনত নতুনকৈ গঠন কৰা এই সমষ্টিটো বৰপেটা লোকসভা সমষ্টিৰ অংশ।

নিৰ্বাচনৰ ফলাফল

২০২৬

তথ্যসূত্ৰ
১৯৫৭ৰ ভাৰতৰ সাধাৰণ নিৰ্বাচন

১৯৫৭ৰ ভাৰতৰ সাধাৰণ নিৰ্বাচন যোগে ২য় লোকসভাৰ সদস্যসকলক নিৰ্বাচিত কৰা হৈছিল। নিৰ্বাচন ২৪ ফ্ৰেব্ৰুৱাৰীৰ পৰা ১৪ মাৰ্চৰ ভিতৰত অনুষ্ঠিত হৈছিল। First past the post ভোটিং পদ্ধতি ব্যৱহাৰ হোৱা এই নিৰ্বাচনত মুঠ লোকসভা সমষ্টি আছিল ৪০৩ টা আৰু আসনৰ সংখ্যা আছিল ৪৯৪খন। ৯১ টা সমষ্ঠিত ২জনকৈ আৰু ৩১২ টা সমষ্টিত এজনকৈ সদস্য নিৰ্বাচিত কৰা হৈছিল। প্ৰথম লোকসভাৰ দৰে ৩জনীয়া আসনৰ কোনো লোকসভাৰ সমষ্টি এইটো নিৰ্বাচনত নাছিল। পূৰ্বৱৰ্তী নিৰ্বাচনৰ তুলনাত এইটো নিৰ্বাচনত আসনৰ সংখ্যা ৫খন বৃদ্ধি পাইছিল। একাধিক আসনযুক্ত লোকসভাৰ সমষ্টিৰ ব্যৱস্থাটো পৰৱৰ্তী নিৰ্বাচনৰ পৰা বাতিল কৰা হৈছিল।
জৱাহৰলাল নেহৰুৰ নেতৃত্বত ভাৰতীয় জাতীয় কংগ্ৰেছে ৩৭১খন আসনেৰে সহজে বিজয় সাব্যস্ত কৰিছিল। প্ৰাপ্ত ভোটৰ শতাংশ ৪৫.০ ৰ পৰা ৪৭.৮লৈ বৃদ্ধি পাইছিল। কংগ্ৰেছে ২য় স্থানত থকা ভাৰতৰ কমিউনিষ্ট পাৰ্টিতকৈ প্ৰায় ৫গুণ ভোট বেছি পাইছিল। তাৰোপৰি ১৯.৩% ভোটেৰে ২য় লোকসভালৈ ৪২জন নিৰ্দলীয় সদস্য নিৰ্বাচিত হৈছিল; এই সংখ্যা বৰ্তমানলৈ অনুষ্ঠিত হোৱা যিকোনো ভাৰতৰ সাধাৰণ নিৰ্বাচনৰ ভিতৰত সৰ্বাধিক।

প্ৰেক্ষাপট

হিন্দু ব্যক্তিগত আইন সংশোধনী আৰু ১৯৫৫ চনৰ বাণ্ডুং সন্মিলনৰ পৃষ্ঠভূমিত ভাৰতৰ ২য় সাধাৰণ নিৰ্বাচন অনুষ্ঠিত হৈছিল। এই সময়চোৱা ভাৰতৰ বাবে অতিশয় জটিল আছিল। ভাষা বিবাদে দেশখন অস্থিৰ কৰি ৰাখিছিল আৰু ৰাজ্য পুনৰ্গঠন আয়োগ গঠন কৰা হৈছিল। এই সময়চোৱাতে উচ্চ শিক্ষা, বিশেষকৈ আই.আই.টি স্থাপন সম্পৰ্কীয় আঁচনি লোৱা হৈছিল, পঞ্চবাৰ্ষিক পৰিকল্পনাত গুৰুত্ব আৰোপ কৰা হৈছিল, বৃহৎ বান্ধ আৰু বৃহৎ প্ৰকল্প নিৰ্মাণৰ যো-যা চলোৱা হৈছিল। অপৰ্যাপ্ত উৎপাদনৰ বাবে খাদ্যৰ অনাতনে দেখা দিছিল। জৱাহৰলাল নেহৰুৱে কমিউনিষ্ট আৰু সমাজবাদীসকলৰ বাদেও নিজ দলৰে সোঁপন্থীসকলৰ বিৰুদ্ধে যুঁজ দিবলগীয়া হৈছিল। এনেবোৰ পৰিস্থিতিৰ মাজতো ২য় সাধাৰণ নিৰ্বাচনত কংগ্ৰেছ দলৰ খোপনি সুদৃঢ় হৈয়ে আছিল।

নিৰ্বাচনত মাত্ৰ ৪৫গৰাকী মহিলাই প্ৰতিদ্বন্দিতা কৰিছিল আৰু ইয়াৰে ২২গৰাকীয়ে জয়লাভ কৰিছিল। অটল বিহাৰী বাজপায়ীয়ে প্ৰথমবাৰৰ বাবে জয়ী হৈছিল। ফিৰোজ গান্ধীয়ে ৰায়বেৰেলী সমষ্টিৰ পৰা পুনৰ্নিৰ্বাচিত হৈছিল। এই নিৰ্বাচনত জয়ী হৈ ভি কে কৃষ্ণমেনন বহিঃ পৰিক্ৰমা মন্ত্ৰী হৈছিল আৰু পৰৱৰ্তী সময়চোৱাত অতি প্ৰভাৱশালী ৰাজনীতিক হৈ পৰিছিল।

ফলাফল

দলগত ফলাফল

লোকসভা নিৰ্বাচন, ১৯৫৭
%
আসন লাভ
ভাৰতীয় জনসংঘ
BJS
5.97
4
ভাৰতৰ কমিউনিষ্ট পাৰ্টি
CPI
8.92
27
ভাৰতীয় জাতীয় কংগ্ৰেছ
INC
47.78
371
প্ৰজা চোচিয়েলিষ্ট পাৰ্টি
PSP
10.41
19
অখিল ভাৰতীয় হিন্দু মহাসভা
ABHM
0.86
1
অখিল ভাৰতীয় ৰামৰাজ্য পৰিষদ
RRP
0.38
0
চোটা নাগপুৰ চাওতাল পৰগণা জনতা পাৰ্টি
CNSPJP
0.42
3
ফৰৱাৰ্ড ব্লক (মাৰ্ক্সবাদী)
AIFB
0.55
2
গণতন্ত্ৰ পৰিষদ
GP
1.07
7
ঝাৰখণ্ড পাৰ্টি
JKP
0.62
6
ভাৰতৰ কৃষক মজদুৰ পাৰ্টি
PWPI
0.77
4
পিপ’লচ্ ডেমোক্ৰেটিক ফ্ৰণ্ট (হায়দৰাবাদ)
PDF
0.87
2
প্ৰজা পাৰ্টি
PP
0.12
0
বিপ্লৱী সমাজবাদী পাৰ্টি (ভাৰত)
RSP
0.26
0
চিডিউলড্ কাষ্ট ফেদাৰেচন
SCF
1.69
6
নিৰ্দলীয়
-
19.32
42
মনোনীত সদস্য (ইংগ ভাৰতীয়)
-
-
2

তথ্য উৎস

শ্ৰেণী:ভাৰতৰ সাধাৰণ নিৰ্বাচন
ভাইকিংছ

ভাইকিংছ হৈছে মূলতঃ স্ক্যাণ্ডিনেভিয়া (বৰ্তমানৰ ডেনমাৰ্ক, নৰৱে আৰু ছুইডেন)ৰ পৰা অহা নাৱিক লোকসকলক দিয়া এক আধুনিক নাম। এইসকলে অষ্টম শতিকাৰ শেষৰ ফালৰ পৰা একাদশ শতিকাৰ শেষৰ ফাললৈকে বিভিন্ন দেশত অভিযান চলাইছিল তথা পাইৰেট, ব্যৱসায় আদি কৰিছিল। এওঁলোকে ইউৰোপৰ কিছু অংশত বসতি স্থাপন কৰিছিল। ভূমধ্যসাগৰ, উত্তৰ আফ্ৰিকা, ভলগা বুলগেৰিয়া, মধ্যপ্ৰাচ্য আৰু উত্তৰ আমেৰিকালৈকে তেওঁলোকে যাত্ৰা কৰিছিল। তেওঁলোকৰ উৎপত্তিস্থল বুলি বিবেচিত দেশসমূহত, আৰু তেওঁলোকে আক্ৰমণ কৰি বসতি স্থাপন কৰা কিছুমান দেশত এই সময়ছোৱাক জনপ্ৰিয়ভাৱে ভাইকিং যুগ বুলি জনা যায় আৰু "ভাইকিং" শব্দটোৱে সাধাৰণতে স্ক্যাণ্ডিনেভিয়ান গৃহভূমিৰ বাসিন্দাসকলকো সামগ্ৰিকভাৱে অন্তৰ্ভুক্ত কৰে। ভাইকিংসকলে স্ক্যাণ্ডিনেভিয়া, ব্ৰিটিছ দ্বীপপুঞ্জ, ফ্ৰান্স, ইষ্ট'নিয়া আৰু কিয়ভান ৰাছৰ আৰম্ভণিৰ মধ্যযুগীয় ইতিহাসত এক গভীৰ প্ৰভাৱ পেলাইছিল।

বিশেষজ্ঞ নাৱিক আৰু সাধাৰণ নাৱিকসকলে নিজৰ বৈশিষ্ট্যপূৰ্ণ দীঘলীয়া জাহাজত উঠি ব্ৰিটিছ দ্বীপপুঞ্জ, ফেৰ' দ্বীপপুঞ্জ, আইচলেণ্ড, গ্ৰীনলেণ্ড, নৰ্মাণ্ডী আৰু বাল্টিক উপকূলৰ লগতে আধুনিক ৰাছিয়াৰ মাজেৰে ড্নিপাৰ আৰু ভলগা বাণিজ্যিক পথত নৰ্ছ বসতি তথা চৰকাৰ স্থাপন কৰিছিল। বেলাৰুছ আৰু ইউক্ৰেইনত এইসকলক ভেৰাঞ্জিয়ান বুলিও জনা গৈছিল। এই নৰ্ছ উপনিবেশৰ পৰাই নৰ্মান, নৰ্ছ-গেল, ৰাছৰ লোক, ফেৰ’ আৰু আইচলেণ্ডৰ লোকৰ জন্ম হৈছিল। এটা সময়ত ৰাছ ভাইকিংছৰ এটা দলে ইমানেই দক্ষিণলৈ আগবাঢ়িছিল যে কিছু সময়ৰ বাবে বাইজেণ্টাইন সম্ৰাটৰ দেহৰক্ষী হোৱাৰ পিছত তেওঁলোকে বাইজেণ্টাইন চহৰ কনষ্টেণ্টিনোপলত আক্ৰমণ কৰিছিল। ভাইকিংসকলে ইৰাণ আৰু আৰবলৈও যাত্ৰা কৰিছিল। উত্তৰ আমেৰিকাত উপস্থিত হোৱা তেওঁলোক প্ৰথম ইউৰোপীয় আছিল। খুব কম সময়ৰ বাবে তেওঁলোকে নিউফাউণ্ডলেণ্ড (ভিনলেণ্ড)ত বসতি স্থাপন কৰিছিল। নৰ্ছ সংস্কৃতি বিদেশী দেশ সমূহলৈ বিয়পাই দিয়াৰ সময়তে তেওঁলোকে একেলগে স্ক্যাণ্ডিনেভিয়াৰ ঘৰলৈ দাস, উপপত্নী আৰু বিদেশী সাংস্কৃতিক প্ৰভাৱ কঢ়িয়াই আনিছিল। ইয়াৰ ফলত দুয়োপক্ষৰে জিনীয় আৰু ঐতিহাসিক বিকাশত প্ৰভাৱ পৰিছিল। ভাইকিং যুগত নৰ্ছ গৃহভূমি ক্ৰমান্বয়ে সৰু সৰু ৰাজ্যৰ পৰা তিনিখন বৃহৎ ৰাজ্যলৈ একত্ৰিত হৈছিল: ডেনমাৰ্ক, নৰৱে আৰু ছুইডেন।

ভাইকিংসকলে পুৰণি নৰ্ছ ভাষা কোৱাৰ উপৰিও তেওঁলোকে ৰুণত শিলালিপি নিৰ্মাণ কৰিছিল। সৰহভাগ সময় তেওঁলোকে পুৰণি নৰ্ছ ধৰ্ম অনুসৰণ কৰিছিল যদিও পিছলৈ খ্ৰীষ্টান ধৰ্ম গ্ৰহণ কৰিছিল। ভাইকিংসকলৰ নিজস্ব আইন, শিল্প আৰু স্থাপত্য আছিল। বেছিভাগ ভাইকিং কৃষক, মাছমৰীয়া, শিল্পী আৰু ব্যৱসায়ী আছিল। ভাইকিংসকলৰ জনপ্ৰিয় ধাৰণাসমূহ প্ৰায়ে প্ৰত্নতাত্ত্বিক আৰু ঐতিহাসিক উৎসৰ পৰা উদ্ভৱ হোৱা নৰ্ছমেনসকলৰ জটিল, উন্নত সভ্যতাৰ পৰা প্ৰবলভাৱে পৃথক হোৱা দেখা যায়। ভাইকিংসকলক সম্ভ্ৰান্ত বনৰীয়া লোক বুলি ধাৰণা কৰা হয়। ভাইকিংসকলক হিংস্ৰ, জলদস্যুৰ দৰে অনা-ইহুদী বা নিৰ্ভীক দুঃসাহসিক হিচাপে ২০ শতিকাৰ আৰম্ভণিতে এক মত গঢ় লৈ উঠিছিল। ভাইকিংসকলৰ বৰ্তমানৰ জনপ্ৰিয় উপস্থাপন সাধাৰণতে সাংস্কৃতিক ক্লিচে আৰু ষ্টেৰিঅ'টাইপৰ ওপৰত ভিত্তি কৰি কৰা হয়, যাৰ ফলত ভাইকিং উত্তৰাধিকাৰৰ আধুনিক প্ৰশংসা জটিল হৈ পৰে।

তথ্যসূত্ৰ